Ǹtondôbə nyé nâ: okəŋ bitá wáma wásɔ̄ á yób, ńgɔ hí wábəman á Édom, áyɔŋ mə ngáyɔg ású éndə́gə́lə́. 6Okəŋ bítá Ńtondôbə ó nə̄ á túd ai məkǐ, ó nə ǹdzyéán ai məvɔ́n, məkǐ mə́ bān míńtómba ai bikə́lá, məvɔ́ŋ mim̀bǎŋ mí ótám bə́yóm míńtómbá amú ngúl mə́túnuŋa mə́ mə́ nə̄ ású Ńtondôbə á Botsra, etsîgaban ǹnén á ńnam Édom. 7Ńdɔ̄ hḿ fə nyád yâyi tsígiban, ai nyag nén ai nyag tɔ́g, sí dzābá yayi sɔ́g məkǐ, m̀búlúg yā étēde wâyi dzyé mə̄vɔ̄ŋ. 8Amǒs tē ó nə ású Ǹtondôbə, amǒs məkunuŋa, m̀bú mân ású ádzó bân Síon. 9Miǹlod mí aswé yā Édom myâyi vəŋan ńkam, m̀búlúg wóe m̀fǔŋ ndóan. Ǹnǎm tē wâyi vəŋan ńkam wáyóŋ ai ndóan, 10təge dzǎm dīm tɔ ai alú, tɔ ai amǒs. Otsídā wâyi kwí étē təge ai ǹnyie, miě bod é sɔ̂ é kələ dzóm yâyi lígī étēde və ǹkód sí, mod ǎ ngātə́lé kīg fə akǒl étēde tɔ eyɔŋ. 11Étēdē wâyi vəŋǎn dzāl mvə́b ai ngǒm, akuŋ bân emgbaŋ bâyi tɔbɔ étēde. Ǹtondôbə a yi lími étēde ǹkɔ̌l óvolóŋ, ai méda endáman. 12Étēde təgě fə ai míńtómbā myátə́bə miǹkúkúmá, bədzóē bâyi mǎn dzāŋ.